recursal/SuperWikiNEXT-32B huggingface dataset:
**Lars Folke Landgrén** (14. lokakuuta 1890 Maarianhamina – 2. joulukuuta 1962 Helsinki) oli asessori, arkistonhoitaja ja sukututkija.

Henkilöhistoria
---------------

Folke Landgrénin vanhemmat olivat asessori Lars Alexander Landgrén ja Aina Sofia Nyström. Hänen ensimmäinen puolisonsa 1914–1942 oli Helga Amalia Jaatinen ja toinen vuodesta 1950 Birgitta Maria Burgman. Landgrén tuli ylioppilaaksi 1908 ja toimi Helsingin raastuvanoikeuden arkistonhoitajana 1915–1917 ja 1920–1958. Maistraatin kirjaajana hän työskenteli 1918–1920. Landgrén oli vaaliasiain esittelijä Helsingissä 1908–1948, hoitaen kaikki kunnalliset ja valtiolliset vaalit kaupungissa. Vuonna 1958 asessorin arvonimen saanut Landgrén oli Suomen Sukututkimusseuran tutkijajäsen vuodesta 1947.

Julkaisuja
----------

* *Åbo gymnasium 1828-1872*, 1919, Robert Tigerstedt, Folke Landgrén
* *Finländsk släktkalender 1*, 1920
* *Nyländska avdelningens matrikel 1869–1900*, 1932
* *Åbo gymnasii matrikel: ånyo upprättad*, 1944
* *En liten lärarinna : min mors liv*, 1944
* *Släkterna Jaatinen*, 1947
* *Släkterna Utter*, 1952

Lähteet
-------

1. 1 2  I. Havu, L. Arvi P. Poijärvi, K. J. Immonen (toim.): *Kuka kukin on (Aikalaiskirja). Henkilötietoja nykypolven suomalaisista 1960*, s. 468. Helsinki: Otava, 1960.
2. 1 2  Kuolleita. *Helsingin Sanomat*, 6.12.1962, s. 9.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF
* WorldCat

 |

 |
**Folk Nation** (puhekielessä **Folks**) on katujengien liitto Chicagon alueella, mutta on levinnyt läpi Yhdysvaltojen länteen ja etelään. **Folk Nationin** pahin vastustaja on People Nation. Folk Nationiin kuuluvilla jengeillä on monilla omat tunnusvärinsä, käsimerkkinsä ja organisaationsa. Monet näistä jengeistä ovat allekirjoittaneet lupakirjan liittyäkseen Folkien liittoon. Lupakirja kirjoitettiin 11. marraskuuta 1978. Larry Hoover, Gangster Disciple Nationin puheenjohtaja, keksi idean liitosta ja suostutteli useita mustien, valkoisten ja latinojen jengien johtajia Chicagosta liittämään jenginsä Folk Nationiin. 1970-menestyksekkään alun ja läpi 1980-luvun kestäneen menestyksen jälkeen liitto alkoi kuitenkin hajoilla 1990-luvun alkupuolella, koska Folk Nation jengit alkoivat sotia rahasta ja huumeista keskenään.

Symbolit
--------

Jengit edustavat itseään symboleilla, väreillä, graffiteilla, käsimerkeillä, ja sanoilla. Useimmat Folk-jengit käyttävät tunnuksena kuusisakaraista tähteä, talikkoa ja lippistä tai huivia kännettynä tiettyyn suuntaan. Folk Nation -jengit käyttävät tervehtimiseen sanoja "all is one". Jengien graffitissa käytetään  Daavidin tähteä.

Suurimmat Folk Nation jengit
----------------------------

* Black Gangster Disciples
* Black Disciples
* Gangster Disciples
* Imperial Gangsters
* La Raza
* Spanish Cobras
* Latin Eagles
* Latin Disciples
* Maniac Latin Disciples
* Simon City Royals
* Spanish Gangster Disciples
* Two Sixers
* International Posse

Lähteet
-------

* www.fbi.gov
* www.dc.state.fl.us
* www.mcleancountyil.gov
**Yrjö Sakari Salpakari** (s. 25. syyskuuta 1945) on suomalainen ampumahiihtäjä.

Salpakari osallistui kaksien olympialaisten ampumahiihtokilpailuihin. Grenoblessa 1968 hän sijoittui henkilökohtaisessa kilpailussa 25:nneksi. Sapporossa 1972 hän jäi yhden ohilaukauksen päähän kultamitalista ja sijoittui viidenneksi. 

MM-kilpailuissa Salpakari sijoittui viestissä neljänneksi vuosina 1970, 1971 ja 1973. Henkilökohtaisella MM-matkalla hän oli parhaimmillaan kahdeksas vuonna 1974. Pohjoismaiden mestaruuden hän voitti 20 kilometrillä vuonna 1972 ja viestissä vuonna 1973.

Salpakari edusti urallaan Suonenjoen Vasamaa ja Iisveden Kiriä. Hän voitti viestissä Suomen mestaruuden vuonna 1968. 2000-luvulla hän on jatkanut hiihtämistä veteraanisarjoissa ja osallistunut myös soutukilpailuihin.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 297. Graface Jyväskylä, 2001. ISBN 951-98673-1-7.

### Viitteet

1. ↑  Talviolympialaisten historia MTV3. Arkistoitu sivu (archive.org)
**Eileithyian luola** (kreik. Σπήλαιο της Ειλείθυιας, *Spílaio tis Eileíthyias*; myös *Spíleo tis Ilíthiias*) on luola ja arkeologinen kohde Kreetan saarella Kreikassa. Se sijaitsee Iraklionin itäpuolella lähellä Karteróksen kylää noin kilometri etelään muinaisen Amnisoksen paikasta. Paikallisesti luola tunnetaan myös nimellä *Neraïdóspilios* (Νεραϊδόσπηλιος, "Haltijaluola").

Luola oli luolapyhäkkö, joka oli omistettu myöhemmin Eileithyiaksi kutsutulle jumalattarelle, joka suojeli synnytyksiä. Lineaari-B-kirjoituksissa jumalattaren nimi esiintyy muodossa *e-re-u-ti-ja*. Kreikkalaisessa mytologiassa luola oli paikka, jossa Hera synnytti Eilethyian. Paikka mainitaan myös Homeroksen *Odysseiassa* (XIX.188). Luola oli käytössä neoliittiselta kivikaudelta roomalaiselle kaudelle saakka. Erityisen merkittävä se oli minolaisella ajalla. Luola oli merkittävin Eilethyialle omistettu pyhäkkö. Paikka on ollut kulttikäytössä myös varhaiskristillisenä aikana.

Luola on 64,5 metriä pitkä, 9–12 metriä leveä ja 3–4,5 metriä korkea. Sen sisäänkäynti on idästä päin. Sisällä luolassa on eräänlainen alttari sekä stalagmiittipylväitä, joiden uskotaan olleen palvonnan kohteina ikään kuin jumalpatsaina. Luolasta on löydetty votiiviesineitä. Luolan ulkopuolella on mahdollisesti pappien käytössä olleiden rakennusten jäänteitä ajalta 1300–1200 eaa.

Luolan ensimmäiset kaivaukset suoritti Josíf Chatzidákis vuonna 1885. Järjestelmällisemmät kaivaukset suoritettiin vuosina 1929–1938 Spyrídon Marinátoksen johdolla.

Lähteet
-------

1. 1 2 3 4  Eileithyia cave *Ministry of Culture and Sports*. Viitattu 19.10.2015.
2. 1 2 3  Eileithyia Cave *Cretan Beaches*. Viitattu 19.10.2015.
3. 1 2  Eileithyia Cave *Greeka.com*. Viitattu 19.10.2015.
**Folke Birgerinpoika** (myös *Folke jarl*, kuoli 1210) oli Ruotsin jaarli kuolemaansa asti. Hän kuului mahtavaan Bjälbo-sukuun ja hänen vanhempansa olivat luultavasti Birger Brosa ja Brigida, Norjan kuninkaan Harald Gillen tytär. Historiallisissa teksteissä mainitun "Folke jarlin" on tulkittu olevan Birger Brosan poika Folke. Kaikkiaan Folken elämästä on säilynyt niukalti tietoa. Hänen tiedetään saaneen surmansa Gestilenin taistelussa vuonna 1210, jossa hän soti Eerikin suvun puolella Sverker Kaarlenpoikaa vastaan. Folkesta tuli jaarli luultavasti Lenan taistelun jälkeen vuonna 1208, jossa jaarli Knut Birgerinpoika, Birger Brosan poika, kaatui.

Gestrilenin taistelussa Folke mainitaan Folkungien päällikkönä. 

Folkella oli kaksi poikaa, Sune ja Holmger. Sune tunnetaan keskiajalla suositusta laulusta "Vreta klosterrov". Sunen tytär Katarina meni naimisiin kuningas Eerik Eerikinpojan kanssa. Holmger puolestaan on Ama-suvun kantaisä.

Lähteet
-------

* Dick Harrison: *Jarlens sekel*. Stockholm: Ordfront, 2003. ISBN 91-7324-999-8. (ruotsiksi)

### Viitteet

1. ↑  Harrison, s. 179
2. ↑  Harrison s.179
3. ↑  Harrison, s. 183 ja 184
Athene syntyy Zeuksen päästä, Eileithyia on kuvassa oikealla. Amforan kuvitusta noin vuodelta 550–525 eaa.
**Eileithyia** (m.kreik. Εἰλείθυια) oli kreikkalaisessa mytologiassa äitiyden ja synnytyksen jumalatar. Hän oli Zeuksen ja Heran tytär ja Areen ja Heben sisar. Eileithyia tuli naisten avuksi kun synnyttämisen aika tuli, ja jos häntä kunnioitettiin, hän nopeutti synnytystä, mutta suututtuaan hän sen sijaan pitkitti sitä. Vanhemmissa teksteissä häneen viitattiin monikossa, synnytyksen jumalattarina.

Alkmenen odottaessa Zeukselle Heraklesta sai Eileithyia mustasukkaiselta Heralta tehtäväksi estää synnytys. Niinpä Eileithyia istui synnytyksen aikaan Alkmenen lähettyvillä alttarin ääressä kädet ja jalat ristissä siten estäen synnytyksen. Hänet kuitenkin huomasi Galanthis, Alkmenen palvelustyttö, joka osasi yhdistää hitaasti etenevän synnytyksen jumalattareen, ja niin hän huudahti tälle ilosanoman, että Alkmenen rukouksiin on vastattu ja tämä on synnyttänyt terveen pojan. Yllättyneenä Eileithyia oikaisi raajansa, ja samoin tein Herakles syntyi. Kostoksi petoksesta Eileithyia muutti Galanthiin näätäeläimeksi.

Merkittävin Eileithyian kulttipaikka oli niin kutsuttu Eileithyian luola Kreetalla.

Lähteet
-------

1. ↑  Juha Honkala: *Mytologian sanakirja*, s. 62. Helsinki: WSOY, 2000. ISBN 951-0-24578-X.
2. ↑  Hesiodos: *Jumalten synty* 921–922 (engl. käännös).
3. ↑  Homeros: *Ilias* 267 (engl. käännös).
4. ↑  Ovidius: *Muodonmuutoksia* ix, 304–323 (engl. käännös).
5. ↑  Eileithyia cave *Ministry of Culture and Sports*. Viitattu 20.10.2015 (englanniksi).
**Balduin III** (1129 – 10. helmikuuta 1163 Beirut) oli Jerusalemin kuningaskunnan kuningas 1143–1163. 

Balduin oli edellisen kuninkaan Fulkin ja Balduin II:n tyttären Melisenden poika. Balduin III ja hänen äitinsä olivat kanssahallitsijoita vuosina 1143–1151. Heidän yhteishallintonsa aikana Palestiinan kristittyjä valtioita heikensi vuoden 1148 epäonnistunut toinen ristiretki.

Vuodesta 1152 lähtien Balduin III hallitsi yksin. Hän joutui heti tukahduttamaan sisällissodan, joka syttyi hänen ja hänen äitinsä kannattajien välillä. Balduin puuttui jatkuvasti Tripolin ja Antiokian kristittyjen valtioiden asioihin ja valloitti Askalonin egyptiläisiltä fatimideiltä elokuussa 1153. Balduin ei kuitenkaan onnistunut estämään muslimijohtaja Nureddinin Damaskoksen valtausta seuraavana vuonna. Vuonna 1158 Balduin avioitui Theodora Komnenoksen kanssa, joka oli Bysantin keisarin Manuel I Komnenoksen veljentytär. Balduin ja Manuel suunnittelivat yhteistä hyökkäystä Nureddinia vastaan, mutta se ei koskaan toteutunut.

Balduin III oli aikalaistensa arvostama. Balduin oli sivistynyt, hallitsi vasallejaan turvautumatta turhiin voimakeinoihin ja vältti määräämästä liian ankaria veroja. Näistä syistä hän oli alamaistensa rakastama ja myös vihollisensa Nureddinin arvostama.

  


|  |  |  |  |
| --- | --- | --- | --- |
|  | Edeltäjä:**Fulk** | **Jerusalemin kuningas**  | Seuraaja:**Amalric I** |

Lähteet
-------

1. 1 2 3  Baldwin III *Encyclopedia Britannica*. Viitattu 26.1.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
	+ 3
* WorldCat

 |
|  |
| Kansalliset | 
* Saksa
* Vatikaani

 |
|  |
| Henkilöt | 
* Deutsche Biographie

 |

 |
**Ruth Closius** (5. heinäkuuta 1920 – 29. heinäkuuta 1948) oli keskitysleirivartija ja SS:n jäsen. Hän toimi leirivartijana kesästä 1944 vuoteen 1945.

Elämäkerta
----------

Ruth Closius syntyi Breslaussa Saksassa. Hän meni naimisiin ja hänen nimekseen tuli Ruth Neudeck.

Heinäkuussa 1944 hän saapui Ravensbrückin keskitysleirille ja aloitti vartijakoulutuksensa. Closius vakuutti esimiehensä naisvankeihin kohdistamallaan raakuudella, ja hänet ylennettiin parakkivalvojaksi heinäkuussa 1944. Ravensbrückin leirillä Closius tunnettiin yhtenä pahimmista naisvartijoista. Muuan ranskalainen vanki todisti sodan jälkeen nähneensä Closiuksen viiltäneen eräältä vangilta kurkun auki. Joulukuussa 1944 hänet ylennettiin Oberaufseheriniksi ja siirrettiin Uckermarkin tuhoamislaitokseen Ravensbrückin lähistölle.

Siellä Closius valitsi kaasukammioissa tapettavaksi yli 5 000 naista ja lasta. Maaliskuussa 1945 Closiuksesta tuli Barthin alaleirin johtaja. Varhain huhtikuussa 1945 hän pakeni leiristä, mutta jäi kiinni ja joutui vankilaan samalla kun brittiviranomaiset tutkivat hänen rikoksiaan. Huhtikuussa 1948 hän oli syytettynä kolmannessa Ravensbrück-oikeudenkäynnissä toisten leirin entisten SS-naisten kanssa. 29-vuotias entinen SS-nainen tunnusti kaikki syytteet murhiin ja vankien pahoinpitelyihin. Hänen tiedetään lausuneen: "Kun otin vastuulleni Uckermarkin leirin, siellä oli noin 4 000 vankia eri kansallisuuksista. Kun minut siirrettiin kuusi viikkoa myöhemmin pois tuhat oli jäljellä. Minun aikanani noin 3 000 naista valittiin kaasukammioihin."

Brittiläinen oikeusistuin totesi hänet syylliseksi sotarikoksiin. Hänet hirtettiin 29. huhtikuuta 1948. Closius oli kuollessaan 28-vuotias.
**M/S *Regal Star*** on virolaisen Tallink -varustamon omistama ro-ro-matkustajarahtialus. Se on rakennettu vuonna 2000 Napolissa, Italiassa. Kuollutta painoa aluksella on 7 045 tonnia. *Regal Star* on rekisteröity Viron lipun alle, ja sen kotisatama on Tallinna. Alus on liikennöinyt vuodesta 2022 alkaen reitillä Vuosaari–Muuga. Aikaisemmin sen reitti oli Paldiski–Kapellskär.

Käyttöhistoria
--------------

Vuonna 1993 alus laskettiin vesille venäläisellä Sudostroitelnyi zavod "Severnaja verf" -telakalla, mutta työt keskeytyivät ennen sen valmistumista. Vuonna 1999 italialainen telakka osti laivan rungon ja rakensi sen loppuun. Maaliskuussa 2000 *Regal Star* luovutettiin MCL s.r.l:n haltuun. Uusi omistaja rekisteröi sen Italian lipun alle, ja sen kotisatamaksi tuli Napoli. Tämän jälkeen *Regal Star* aloitti liikennöinnin Catanian ja Savonan välillä. Syyskuussa 2000 alus aikarahdattiin eli vuokrattiin Grimaldi Ferriesin liikennöintiin reitille Salerno–Palermo–Valencia.

Joulukuussa 2003 Hansatee Shipping Oy osti laivan ja rekisteröi sen Viron lipun alle, jolloin kotisatamaksi tuli maan pääkaupunki Tallinna. 13. maaliskuuta 2004 *Regal Star* siirtyi liikennöimään Kapellskärin ja Paldiskin välille. Maaliskuussa 2006 reitiksi vaihtui Tallinna–Helsinki.

*Regal Starin* ollessa 12. joulukuuta 2006 lähdössä Helsingistä kohti Tallinnaa havaittiin aluksen perärampissa ongelmia. Sen vuoksi alus poistettiin liikenteestä. Tammikuussa 2007 laiva palasi takaisin Kapellskärin ja Paldiskin välille. Laiva aloitti liikennöinnin reitillä Turku–Tukholma kesäkuun 16. päivä 2010 oltuaan ensin noin kuukauden telakalla Riiassa. Alus toi noin 1 700 metriä lisää lastikapasiteettiä reitille.*lähde?* Vuonna 2022 alus korvasi *M/S Sea Windin* Vuosaaren ja Muugan välisessä liikenteessä.

Lähteet
-------

1. 1 2 3 4 5  M/S REGAL STAR Fakta om Fartyg. Viitattu 2.5.2008. (ruotsiksi)
2. ↑  Details for the ship Regal Star Vesseltracker.com. Viitattu 2.5.2008. (englanniksi)
3. ↑  M/F Regal Star The ferry site. Viitattu 17.8.2020. (englanniksi)
4. ↑  M/V REGAL STAR Heikki Helen.  Arkistoitu 17.8.2020. Viitattu 2.11.2007.
5. ↑  Ekholm, Thea: T24: Tallink myi rahtilaiva Sea Windin – Vuosaari-Muuga-reitin liikennöinti järjestetään uudelleen *Helsingin Uutiset*.  27.4.2022. Viitattu 6.4.2023.
6. 1 2  Tallinanlaivan peräramppi vioittui.  *Ilta-Sanomat*, 12.12.2006. Artikkelin verkkoversio. Viitattu 17.8.2020.

Aiheesta muualla
----------------

* Regal Star aloittaa Turku-Tukholma reitillä

Tallink Silja

|  |  |
| --- | --- |
| Nykyiset alukset | 
* *Baltic Princess*
* *Baltic Queen*
* *Galaxy*
* *Isabelle*
* *Megastar*
* *MyStar*
* *Regal Star*
* *Romantika*
* *Sailor*
* *Silja Europa*
* *Silja Serenade*
* *Silja Symphony*
* *Star*
* *Victoria I*

 |
| Entiset alukset | 
* *Sea Wind*
* *Superstar*

 |
| Muuta | 
* Harri Hylje
* Tallink Hotels

 |
**Julia nuorempi** tai **Vipsania Julia** (19 eaa. – 28 jaa.) oli Augustuksen tyttären Julian ja Marcus Vipsanius Agrippan vanhin tytär. Julian, kuten hänen äitinsä ja sisarensa, kasvatus oli tiukkaa. Heidät opetettiin kehräämään ja kutomaan, ja heidän sosiaalinen elämänsä oli hyvin rajoitettua. 

4 eaa. Julia meni naimisiin Lucius Aemilius Paulluksen kanssa, joka oli vuoden 1 jaa. konsuli yhdessä Julian veljen Gaius Caesarin kanssa. Paullus ja Julia olivat sukua keskenään, sillä molempien isoäiti oli Scribonia. Heillä oli ainakin tytär Aemilia Lepida, joka oli Claudiuksen kihlattu Julian karkotukseen asti. Myöhemmin hän meni naimisiin Marcus Junius Silanus Torquatuksen kanssa.

Julian äiti karkotettiin 2 eaa. aviorikosskandaalin vuoksi. 8 jaa. myös Juliaa syytettiin aviorikoksesta Decimus Junius Silanuksen kanssa. Julian karkottamiselle ei tiedetä tarkkaa syytä, mutta kyseessä saattoi olla poliittiset juonittelut. Julia karkotettiin Trimeruksen saarelle. Samaan aikaan Paullusta syytettiin salaliitosta Augustusta vastaan ja hänet teloitettiin, ja runoilija Ovidius karkotettiin Tomikseen, jossa hän kuoli vuosia myöhemmin. Silanus lähti omaehtoiseen maanpakoon ja palasi Roomaan Tiberiuksen valtakaudella. Julia synnytti saarella lapsen, joka Augustuksen käskystä jätettiin heitteille. Julia kuoli kaksikymmentä vuotta myöhemmin vuonna 28.

Lähteet
-------

* Marjorie Lightman, Benjamin Lightman: *A to Z of ancient Greek and Roman women*. Infobase Publishing, 2007. ISBN 9780816067107.

### Viitteet

1. ↑  Lightman, hakusana "Julia (7)"
**Endogeenisen kasvun teoria** kehitettiin makrotaloustieteessä 1980-luvulla vastauksena eksogeenisen kasvun mallien saamaan kritiikkiin. Eksogeenisen kasvun malleista poiketen endogeenisen kasvun teoria pyrkii kuvaamaan kasvuprosessin siten, että keskeiset kasvuun vaikuttavat taloudelliset tekijät määräytyvät mallin sisällä eikä niitä oteta annettuna mallin ulkopuolelta. 

Perinteisessä kasvuteoriassa on usein ajateltu taloudellisen kasvun riippuvan esimerkiksi väestönkasvusta ja eksogeenisestä tekniikan kehityksestä, jotka ovat mm. vaikuttaneet investointien määrään. Endogeenisen kasvun teorioissa on yleensä keskitytty käsittelemään sitä, kuinka talouden toiminta aiheuttaa teknologian kehitystä. Innovaatioiden tuottaminen aiheuttaa kustannuksia, mutta teknologiaa kehitellään voitontavoittelutarkoituksessa.

Lisäksi keskeisenä käsitteenä on usein ns. pääoman ulkoisvaikutukset: investoinnit ovat sitä kannattavampia, mitä enemmän taloudellista toimeliaisuutta niiden vaikutusalueella on ennestään. Investointi puolestaan lisää tätä toimeliaisuutta, joten toimintaansa laajentava yritys luo tahattomasti lisää liiketoiminta- ja innovaatiomahdollisuuksia muille toimialoille.

Katso myös
----------

* Eksogeenisen kasvun malli
**Ruth Dreifuss** (s. 9. tammikuuta 1940 Sankt Gallen, Sveitsi) on sveitsiläinen poliitikko, joka edustaa Sveitsin sosiaalidemokraattista puoluetta. Hän oli vuosina 1993–2002 Sveitsin liittoneuvostossa, jossa hän oli historian toinen nainen. Vuonna 1999 hänet valittiin ensimmäisenä naisena Sveitsin valaliiton presidentiksi. Hän toimi tehtävässä vuoden, kuten Sveitsin liittopresidentti yleensä.

Elämänvaiheet
-------------

Dreifuss syntyi juutalaisperheeseen. Hänen isänsä Sigi Dreifuss oli kauppias. Perhe muutti vuonna 1945 Geneveen. Vuosina 1961–1964 hän oli *Cooperative*-lehden toimittaja. Dreifuss liittyi Sveitsin sosiaalidemokraattiseen puolueeseen vuonna 1964. Hän suoritti vuonna 1971 Geneven yliopistossa taloustieteen tutkinnon. Hän toimi Sveitsin ulkoministeriön palveluksessa vuosina 1972–1981. Vuonna 1993 Dreifuss valittiin Sveitsin liittoneuvostoon kolmannella kierroksella 144 äänellä 190 annetusta äänestä. Hän toimi Sveitsin varaliittopresidenttinä vuoden 1998, ennen valintaa presidentiksi. Dreifuss on ollut vuodesta 1999 Council of Women World Leadersin jäsen. Hän on Jerusalemin, Haifan ja Fribourgin yliopistojen kunniatohtori. Vuonna 2013 hän sekä kaksi muuta entistä presidenttiä vaativat huumeiden käytön laillistamista.

Lähteet
-------

1. ↑  Ruth Dreifuss *Jewish Women's Archive*. Viitattu 15.3.2019. (englanniksi)
2. 1 2  Ruth Dreifuss *admin.ch*. The Federal Council. Viitattu 15.3.2019. (englanniksi)
3. 1 2 3  Geschichte der Sozialen Sicherheit-Dreifuss, Ruth *historyofsocialsecurity.ch*. Viitattu 15.3.2019. (englanniksi)
4. ↑  Switzerland - Labour and taxation *Encyclopedia Britannica*. Viitattu 15.3.2019. (englanniksi)
5. ↑  Ruth Dreifuss *jewishvirtuallibrary.org*. Viitattu 17.3.2019. (englanniksi)
6. 1 2  Ms. Ruth Dreifuss WHO. Viitattu 15.3.2019. (englanniksi)
7. ↑  Profile of Ruth Dreifuss *people.brandeis.edu*. Viitattu 16.3.2019. (englanniksi)
8. 1 2  Ruth Dreifuss *The Global Commission on Drug Policy*.  20.3.2012. Viitattu 15.3.2019. (englanniksi)
9. ↑  Entiset presidentit vaativat: Huumeiden käyttö lailliseksi *Yle Uutiset*.  10.6.2013. Viitattu 15.3.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland
* IdRef

 |

 |


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ruth Dreifuss
**Julian Dean** (s. 28. tammikuuta 1975 Waihi, Uusi-Seelanti) on uusiseelantilainen maantiepyöräilijä, joka kilpaili ammattilaisena vuosina 1996–2013. Tällä hetkellä hän toimii apulaisjoukkueenjohtajana UCI ProTour -tasolla kilpailevassa australialaisessa Orica-GreenEDGE-tallissa. Hän oli ajajatyypiltään kirimies, ja lisäksi häntä pidettiin yhtenä aikansa parhaista tallinsa kirimiehen viimeisistä vetomiehistä.

Dean kilpaili myös ratapyöräilyssä: hän sai pronssia joukkuetakaa-ajossa sekä junioreiden MM-kilpailuissa 1993 että Kansainyhteisön kisoissa 1994. Hän aloitti maantiepyöräilyn ammattilaisuransa Shaklee-joukkueessa 1996. Edustettuaan 1998 Mercury Cycling Teamia hän siirtyi kausiksi 1999–2001 US Postaliin. Vuosina 2002–2003 hän edusti Team CSC:tä, 2004–2007 Crédit Agricolea, 2008–2011 yhdysvaltalaistalli Garminia ja kausilla 2012–2013 Orica-GreenEDGE-joukkuetta.

Dean sai ilma-aseen luodista osuman sormeensa Ranskan ympäriajon 2009 13. etapilla, mutta pystyi jatkamaan kilpailua. Hän ajoi kaudella 2009 ainoana pyöräilijänä kaikki kolme suurta ympäriajoa maaliin.

Saavutuksia maantiepyöräilyssä
------------------------------

1998
Atlanta Grand Prix, voitto
Uspro Criterium Championships, voitto
1999
Tour of Wellington, kokonaiskilpailun ja etapin 11 voitto
PruTour, etappien 2a ja 7b voitto
Espanjan ympäriajo, toinen etapilla 21
2001
First Union Classic, voitto
Vuelta a Castilla y León, etapin 4 voitto
Espanjan ympäriajo, kolmas etapilla 14
2002
MM-kilpailut, maantieajossa kymmenes
2003
Wachovia Classic, voitto
Tour de la Région Wallonne, kokonaiskilpailun sekä etappien 4 ja 5 voitto
Circuit Franco-Belge, etapin 2 voitto
Vuelta a Castilla y León, etapin 4 voitto
Espanjan ympäriajo, kolmas etapilla 5
Pariisi–Tours, kuudes
2004
Britannian ympäriajo, kokonaiskilpailussa toinen, pistekilpailun voitto
Olympialaiset, maantieajossa 15.
2005
MM-kilpailut, maantieajossa yhdeksäs
2007
Maantieajon Uuden-Seelannin mestaruus
2008
Maantieajon Uuden-Seelannin mestaruus
2010
Italian ympäriajo, toinen etapilla 18, kolmas etapilla 10
Ranskan ympäriajo, toinen etapeilla 4 ja 18, kolmas etapilla 20

Lähteet
-------

1. 1 2 3 4 5  Julian Dean *cyclingarchives.com*. Viitattu 3.4.2013. (englanniksi)
2. ↑  Julian Dean calls it quits on cycling career *stuff.co.nz*.  29.12.2013. Viitattu 3.4.2013. (englanniksi)
3. ↑  Tourin ajajia ammuttiin etapilla *yle.fi*.  17.7.2009. Viitattu 8.7.2010. [vanhentunut linkki]
4. ↑  Alejandro Valverde wins his first grand tour / Other Vuelta highlights *velonews.competitor.com*.  21.9.2009.  Arkistoitu 3.6.2012. Viitattu 8.7.2010. (englanniksi)
5. 1 2 3 4 5 6 7  Julian Dean *trap-friis.dk*. Viitattu 8.7.2010. (englanniksi)

Aiheesta muualla
----------------

* Virallinen sivusto (englanniksi)
**M/S Sancak I** (IMO 6524905) oli Ruotsissa vuonna 1966 rakennettu autolautta. Se sai kasteessa nimen M/S Saga ja luovutettiin tilaajalleen Rederi Ab Svenska Lloyd'lle 2. toukokuuta 1966. Liikenne sillä aloitettiin Ruotsin Göteborgin ja Iso-Britannian Hullin välillä. Käyttöhistoriansa aikana se liikennöi usealla eri nimellä lähinnä Itämeren ja Välimeren alueella. Sen viimeiseksi nimeksi jäi M/S Sancak I, kun sillä sattui tulipalo vuonna 2003 ja alus päätyi romutettavaksi Turkissa samana vuonna.

Aluksen vaiheet
---------------

### M/S Saga 1966–1971

Varustamo Rederi Ab Svenska Lloyd Göteborg liikennöi aluksella välillä Göteborg – Hull ja Göteborg – Tilbury

### Stena Atlantica 1971–1973

Alus myytiin Stena Linelle joka liikennöi sillä välillä Göteborg – Kiel, myöhemmin Göteborg – Kööpenhamina

### M/S Finnpartner 1973–1976

### M/S Olau Finn 1976–1982

### M/S Folkliner 1982–1984

Suomen Postipankki (PSP-Rahoitus Oy) hankki aluksen omistukseensa ja vuokrasi sen suomalaiselle Folklinelle, joka aloitti liikennöinnin välillä Kaskinen – Gävle. Liikennöinti ei ollut kannattavaa vaan Folkline ajautui konkurssiin 1984

### M/S Festos 1984–1998

Alus myytiin kreikkalaiselle Minoan Lines Shipping SA:lle. Se liikennöi pääasiassa mantereelta Kreetalle ja Korfulle.

### M/S Captain Zaman I 1998–2001

Alus myytiin Turkkiin Ferro Feribot ve Roro Tasimaciligi -varustamolle. Se vuokrasi sen General National Maritime Co:lle joka liikennöi kevään ajan välillä Benghazi – Valletta. Heinäkuusta lähtien liikennöi välillä Brindisi – Igoumenitsa. Vuonna 2000 alus oli vuokrattuna Compagnie Marocaine de Navigationille, joka liikennöi sillä välillä Nador – Sete.

### M/S Sancak I 2001–2003

Aluksen ostanut Sancak Line liikennöi sillä välillä Brindisi – Cesme. Sillä syntyi tulipalo ollessaan telakoituna vuonna 2003. Alus todettiin täysin vaurioituneeksi ja romutettiin samana vuonna.

Aiheesta muualla
----------------

* Fakta om fartyg – M/S Saga (ruotsiksi)
Savusauna
**Saunarakennus** on rakennus, jossa saunotaan. Kokonaisuus sisältää usein löylyhuoneen lisäksi myös pukuhuoneen ja kuistin. Saunarakennuksen käsittämiä tilakokonaisuuksia voi olla myös kerrostalojen yleisissä tiloissa ja huoneistoissa pesuhuoneen yhteydessä.

Saunarakennelmia on myös kuntosalien ja uimahallien sekä hotellien yhteydessä.

Aluksi saunarakennelmat olivat asuntojen yhteydessä: saunoissa asuttiin. Toisessa vaiheessa palovaaran vuoksi saunat rakennettiin erilleen muista asumuksista. Kolmannessa vaiheessa karjakeittiöiden yleistyttyä saunat rakennettiin niiden yhteyteen vedenkannon ja puunkannon järkeistämiseksi samoin kuin siksi, että karjakeittiön lämmöstä osan tuottivat naudat ruumiinlämmöllään.

Sauna

|  |  |
| --- | --- |
| Saunakylpy eri kulttuureissa | 
* Suomalainen sauna
* Banja
* Turkkilainen sauna
* Hikimaja
* Temascal
* Laconicum
* Sentō

 |
| Kiuas | 
* Savusaunan kiuas
* Aitokiuas
* IKI-kiuas
* Läpivirtauskiuas

 |
| Saunominen | 
* Löyly
* Vasta
* Lauteet
* Istuinalunen
* Avantouinti

 |
| Saunarakennus | 
* Historialliset saunatyypit
* Savusauna
* Rantasauna
* Talosauna
* Huoneistosauna
* Kylpyhuonesauna
* Metsäsauna
* Autosauna
* Uunissa saunominen

 |
| Suomalainen sauna |
| Sauna kansanperinteessä | 
* Juhannussauna
* Joulusauna
* Morsiussauna
* Saunatonttu

 |
| Saunakulttuuri | 
* Yleinen sauna
* Tamminiemen saunaseura
* Suomen Saunaseura
* Homosauna
* Täisauna
* Saunomisen maailmanmestaruuskilpailut

 |
| Sauna taiteessa | 
* Sauna – puhtaasti suomalainen
* Saunassa
* Miesten vuoro
* Kelluva sauna

 |
**Havaijinalbatrossi** (*Phoebastria immutabilis*) on keskikokoinen albatrossi. Lajin nimesi Walter Rothschild 1893.

Koko ja ulkonäkö
----------------

Linnun pituus on noin 80 cm, siipien kärkiväli 2,1 m ja paino keskimäärin 3,2 kg. Kooltaan se on mustajalka-albatrossin luokkaa. Havaijinalbatrossin habitus on lokkimainen: sen selkä on musta ja alapuoli sekä kaula valkoiset. Poskella on harmaa laikku. Koiras on noin 10 % naarasta kookkaampi.

Esiintyminen
------------

Pohjoisen Tyynenmeren pesimälaji. Valtaosa, noin 90 % lajin kannasta pesii Havaijin luoteisilla saarilla, muun muassa Midway ja Laysan saarilla, joilta laskettiin 441 178 pesää vuonna 2003. Japanin ja Meksikon ulkosaarilla pesii noin 500 paria. Kaikkiaan tunnetaan tällä hetkellä 16 pesimäpaikkaa, joista yhdeksällä pesii yli 100 paria. Lajin kanta on kasvamassa mutta on edelleen vain murto-osa sadan vuoden takaisesta, jolloin massiivisen höyhenten keräämisen takia tapettiin valtava määrä albatrosseja. Tällä hetkellä pahin ongelma on avomeren pitkäsiimakalastus, jonka yhteydessä kuolee vuosittain noin 10 000 havaijinalbatrossia.

Elinympäristö
-------------

Pesimäyhdyskunnat sijaitsevat puuttomilla saarilla ja atolleilla. Pesimäajan ulkopuolella havaijinalbatrossit kiertelevät Tyynellämerellä Kiinan, Alaskan ja Meksikon rajaamalla alueella.

Lisääntyminen
-------------

Laji pesii vuosittain. Parit solmivat elinikäisen parisuhteen ja saapuvat pesimäsaarelleen lokakuun lopulla yhdessä. Pesä on kuoppa maassa. Naaras munii yhden munan, jota molemmat puolisot hautovat yhteensä noin 65 päivää. Poikanen on lentokykyinen noin 160 päivän ikäisenä.

Ravinto
-------

Syö kaloja, mustekaloja, äyriäisiä ja haaskoja.

Lähteet
-------

* seamap (Arkistoitu – Internet Archive)

### Viitteet

1. 1 2  BirdLife International: *Phoebastria immutabilis* *IUCN Red List of Threatened Species. Version 2013.2*.  2013. International Union for Conservation of Nature, IUCN, Iucnredlist.org. Viitattu 16.6.2014. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Phoebastria immutabilis | 
* Wikidata: Q934841
* Wikispecies: Phoebastria immutabilis
* ABA: layalb
* ARKive: phoebastria-immutabilis
* Avibase: 98FB6D4B93E4E0BC
* BirdLife: 22698365
* BOLD: 16839
* CoL: 4GK9K
* CMS: phoebastria-immutabilis
* BOW: layalb
* eBird: layalb
* Fossilworks: 83353
* GBIF: 2481381
* GNAB: laysan-albatross
* IBC: laysan-albatross-diomedea-immutabilis
* iNaturalist: 4144
* IRMNG: 10217620
* ITIS: 554378
* IUCN: 22698365
* NatureServe: 2.101138
* NBN: NHMSYS0000533963
* NCBI: 54020
* Neotropical: layalb
* NZBO: laysan-albatross
* NZOR: 1e3bec7d-31ff-4954-af19-7d2f1855563c
* SeaLifeBase: 76263
* WoRMS: 344104
* Xeno-canto: Phoebastria-immutabilis

 |
|  |
| Diomedea immutabilis | 
* Wikidata: Q106447842
* CoL: 36B3R
* GBIF: 5229296
* IRMNG: 11402478
* ITIS: 174517
* NZOR: 9bb5532b-6174-45a3-af95-cfcd67610e87
* WoRMS: 379384
* ZooBank: 7AA05A4F-8558-4DC7-859F-AD30F016B687

 |

 |
**Peter Malm** (22. syyskuuta 1800 Pietarsaari – 7. elokuuta 1868 Tukholma) oli suomalainen kauppias, laivanvarustaja ja valtiopäivämies. 

Malmille myönnettiin kauppaneuvoksen arvo vuonna 1836. Malm harjoitti Pietarsaaressa kauppa- ja laivanvarustustoimintaa ja oli Karlholmin veneveistämön omistajia. Hänellä oli 1840-luvulla 13 purjealusta ja 2 559 lästiä, ja hän oli aikanaan Suomen suurin laivanvarustaja. Hänen omistamansa aluksen *Herculeen* kapteeni Petter Gustaf Idman oli ensimmäinen suomalainen maailmanympäripurjehtija (1845–1847). Malm perusti vuonna 1859 Suomeen ensimmäisen höyrysahan. Hän oli porvarissäädyssä Pietarsaaren ja Kokkolan edustaja valtiopäivillä 1863 ja Pietarsaaren edustaja 1867. Molemmilla valtiopäivillä Malm oli pankkivaliokunnan jäsen, 1863–1864 myös säädyn suuren lähetystön jäsen ja 1867 valitsijamies. Peter Malmin poika Otto Malm jatkoi hänen yritystoimintaansa.

Peter Malmin vanhemmat olivat kauppaneuvos, valtiopäivämies Pehr Malm ja tämän toinen puoliso Brita Maria Roos.

Lähteet
-------

1. ↑  Kai Hoffman: Kauppaneuvos Peter Malm (1800–1868). *Suomen talouselämän vaikuttajat* -verkkojulkaisu (maksullinen). 5.9.2009. Suomalaisen Kirjallisuuden Seura.
2. ↑  Sigurd Nordenstreng: *Porvarissäädyn historia Suomen valtiopäivillä 1809–1906: Osa V*, s. 220–221. Helsinki: Otava, 1921.
3. ↑  Otavan Iso tietosanakirja, Otava 1968, osa 5, s. 1287.
4. ↑  Biografia-sampo: Pehr Malm Viitattu 31.12.2020.

Kirjallisuutta
--------------

* (sv) Oscar Nikula, Malmska handelshuset i Jakobstad / Oscar Nikula. Skrifter utgivna av Svenska litteratursällskapet i Finland, Helsinki, 1948 (ISSN 0039-6842 ja 2490-1547)View and modify data on Wikidata

Aiheesta muualla
----------------

* Malmin kauppahuoneen historia Pietarsaaren kaupungin sivustolla
* Malmin kauppahuone (Archive.org)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |

 |
**Parisuhdepeli** on leikkimielinen aikuisten lautapeli, jossa yritetään selvittää, miten hyvin pelaajat oikeastaan tuntevat oman kumppaninsa. Parisuhdepeliä valmistaa suomalainen Tactic Games Oy Tactic-tuotemerkin alla.

Pelin kulku
-----------

Parin toinen osapuoli kysyy kysymyksen, johon molemmat vastaavat. Kysymykset kuuluvat eri aihealueisiin, joita ovat Rakkaus ja Erotiikka, Koti ja Parisuhde, Mennyt ja Tuleva sekä Raha ja Työ. Jos parin vastaukset täsmäävät toisiinsa, kysymyksen esittänyt pelaaja saa siirtää pelinappulaansa eteenpäin pelilaudalla. Voittaakseen parin on saatava molempien pelinappula maaliin pelilaudan keskelle. Jos peliä pelaa vain yksi pari, tavoitteena on selvittää, kumpi pääsee lähemmäs maalia eli kumpi tuntee kumppaninsa paremmin.

Kimpassa
--------

Kimpassa-lautapeli on kuumempi ja haastavampi versio Parisuhdepelistä. Tässä pelissä pelataan myös pareittain ja vastataan kumppania ja parisuhdetta koskeviin kysymyksiin, mutta tiedossa on kuitenkin myös muita haasteita. Jos pari laittaa kolme vastausvaihtoehtoaan samaan järjestykseen, pääsevät he etenemään pelilaudalla.
Newton vuonna 1972

**Huey Percy Newton** (17. tammikuuta 1942 – 22. elokuuta 1989) oli Mustat pantterit -järjestön ideologinen johtaja ja perustajajäsen yhdessä Bobby Sealen kanssa. Järjestö perustettiin lokakuussa 1966. Hän sai muodollisesti suoritetuksi koulun loppuun, mutta ei siitä huolimatta osannut koulun päätyttyä lukea vaan oppi vasta sitkeän itseopiskelun kautta. Opiskeluaikana Bay Arealla hän osallistui poliittiseen toimintaan. Hän luki Frantz Fanonin, Malcolm X:n, Mao Zedongin ja Che Guevaran teoksia. Juuri tänä aikana hän perusti Bobby Sealen kanssa Mustat pantterit -järjestön.

Newtonin ampui 24-vuotias Tyrone Robinson, joka tuomittiin 32 vuodeksi vankilaan. Robinsonin väitettiin olleen tunnettu oklahomalainen huumekauppias ja murhan liittyneen huumekauppoihin.

Katso myös
----------

* Black Power

Aiheesta muualla
----------------

* Kuvia tai muita tiedostoja aiheesta **Huey P. Newton** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Japani
* Alankomaat
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Park51** (alkuperäiseltä nimeltään **Cordoba House**) oli suunniteltu 13-kerroksinen muslimiyhteisön kulttuurikeskus kahden korttelin päässä syyskuun 11. päivän terrori-iskuissa tuhoutuneen World Trade Centerin ground zerosta ala-Manhattanilla. Suurin osa keskuksesta oli tarkoitus avata yleisölle, ja sen kannattajat sanoivat keskuksen edistävän uskontojen välistä vuoropuhelua. Sen piti sisältää myös kiistanalainen muslimien rukoustila, jota on kutsuttu mm. "Ground Zeron moskeijaksi".

Projekti herätti suurta vastustusta. New York Times kertoi kesäkuussa 2010, että enemmistö amerikkalaisista vastustaa moskeijaa. Fox Newsin kyselyn mukaan 64 % amerikkalaisista piti moskeijan rakentamista huonona ideana.

Kesällä 2014 ilmoitettiin, että Park51:n sijaan aiotaan rakentaa 3-kerroksinen museo rukoustiloineen ja asuntoineen 49-51 Park Placeen.

Aiheesta muualla
----------------

* Kuvia tai muita tiedostoja aiheesta **Park51** Wikimedia Commonsissa

* Park51:n kotisivut
* New York Timesin uutiskokoelma Park51:sta
* Projektin vastustajien verkkosivut
*Tämä artikkeli kuvaa Britannian kuninkaallisen laivaston vesilentokoneiden emälaivaa. Muita samannimisiä aluksia, katso HMS Pegasus*

**HMS Pegasus** oli Britannian kuninkaallisen laivaston vesilentokoneiden emälaiva.

Valmistus
---------

Great Eastern Railway tilasi John Brown and Companyltä Clydebankistä matkustaja-alus SS *Stockholmin*, jonka köli laskettiin vuonna 1914. Ensimmäisen maailmansodan vuoksi rakennustyöt telakalla keskeytyivät. Amiraliteetti lunasti aluksen 27. helmikuuta 1917, ja se laskettiin vesille 9. kesäkuuta 1917 sekä nimettiin uudelleen palvelukseen oton jälkeen 28. elokuuta *HMS Pegasukseksi*. Alus oli muutettu toimimaan pyörin varustettujen lentokoneiden tukikohtana rakentamalla aluksen etuosaan lentoonlähtöalusta, ja vesilentokoneiden operointia varten se varustettiin nosturein koneiden veteen laskemiseksi.

Palvelus
--------

Alus liitettiin palvelukseen otettaessa Suureen laivastoon, jonka mukana se oli Pohjanmeren valvonnassa osallistumatta varsinaisiin taistelutoimiin. Vuodet 1919–1920 alus tuki brittiläisiä bolsevikkeja vastaan taistelleita joukkoja Pohjois-Venäjällä ja Mustallamerellä. Tämän jälkeen alus palveli Välimerellä aina vuoteen 1924 saakka, jolloin se siirrettiin Singaporeen. Alus siirrettiin vuonna 1925 reserviin, ja se myytiin vuonna 1931 romutettavaksi. 

### Lähteet

* Chesneau, Roger: *Aircraft Carriers of the World, 1914 to the Present – an illustrated encyclopedia*. Bristol: Brockhampton Press, 1998. ISBN 1-86019-87-5-9. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Taylor, H. A.: *Fairey Aircraft since 1915*. Lontoo, Englanti: Naval Institute Press, 1974. ISBN 0-87021-208-7. (englanniksi)

### Viitteet

1. ↑  Gardiner, Robert 1906-1921 s. 67

Kuninkaallisen laivaston vesilentokoneiden emälaivat

|  |
| --- |
| *HMS Hermes* –
*HMS Ark Royal* –
*HMS Empress* –
*HMS Riviera* –
*HMS Engadine* –
*HMS Campania* –
*HMS Anne* –
*HMS Raven II* –
*HMS Pegasus* –
*HMS Ben-my-Chree* –
*HMS Vindex* –
*HMS Manxman* –
*HMS Nairana* |
| Edeltäjä: ei edeltäjää – Seuraaja: *HMS Argus* |
**Huge L(P)** on rap-artisti Huge L:n 7. syyskuuta 2012 Monsp Recordsin kautta julkaistu albumi. Se julkaistiin vain vinyyliformaatissa rajoitettuna 300 kappaleen painoksena.

Albumin kolme ensimmäistä kappaletta ilmestyivät Huge L:n aikaisemmalla *Yo yo* -albumilla, ja niissä on pieniä muutoksia alkuperäiseen nähden. Kappale "Kristian Stalker (uudelleen kyttäys)" on myös samaiselta albumilta, mutta eri taustalla. Kappaleen "Joo joo" tausta on myös vaihdettu, ja alkuperäinen versio ilmestyi jo *Rapinkulta* -albumilla nimellä "Joo joo." Kappaleesta on myös julkaistu musiikkivideo. Kappaleet "Ross Kemp", "Radio Yo" ja "Finglish" ovat täysin uusia, joista viimeiselle on tehty musiikkivideo.

Albumi debytoi Suomen virallisen listan sijalla 29.

Kappaleet
---------

1. Fressi – 5.07
2. Läski – 4.48
3. Mä ottaisin laskun... – 3.38
4. Kristian Stalker (uudelleen kyttäys) – 4.45
5. Joo joo – 4.20
6. Ross Kemp – 4.28
7. Radio Yo – 4.25
8. Finglish – 6.04

Lähteet
-------

1. 1 2  Musiikkituottajat: Huge L – Huge L(P)
2. ↑  Huge L : Huge L(P) *Levykauppa Äx.fi*.  Arkistoitu 19.10.2012. Viitattu 29.8.2012.
Hugh Cairns valokuvassa.
**Hugh William Bell Cairns** (26. kesäkuuta 1896 – 18. heinäkuuta 1952) oli brittiläinen neurokirurgi. Hän taisteli ensimmäisessä maailmansodassa ja toisen maailmansodan aikana hän työskenteli armeijan palveluksessa neurokirurgian saralla. Myös suomalaisessa sota-ajan neurokirurgiassa hyödynnettiin Cairnsin havaintoja ja oppeja.

Cairns oli yksi T. E. Lawrencea hoitaneista lääkäreistä tämän kohtalokkaan moottoripyöräonnettomuuden jälkeen. Tapauksesta vaikuttunut Carns aloitti myöhemmin tutkimuksen, joka johti moottoripyöräkypärien käyttöpakkoon.

Lähteet
-------

1. ↑  Hugh William Bell Cairns *whonamedit.com*. Viitattu 11.11.2014. (englanniksi)
2. ↑  Kokemuksia kallo-aivovammojen hoidosta kenttäsairaalassa. Inberg, K.R. Sotilaslääketieteellinen Aikakauslehti 3:1948.
3. ↑   Sotakirurgisia kokemuksia. WSOY 1946.
4. ↑  Lawrence of Arabia, Sir Hugh Cairns, and the Origin of Motorcycle Helmets.  2002. Viitattu 11.11.2014. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Australia
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Eugene Scribe.
**Grand opéra** (ranskaa, suom. "suuri ooppera") on oopperan tyylilaji, joka oli hyvin suosittu varsinkin 1800-luvun puolivälin Pariisissa. Grand opérassa nousivat merkittävään asemaan ulkomusiikilliset asiat: tuotannot olivat suurellisia ja mahtipontisia ja oopperoiden aiheet usein korkealentoisia ja mytologisista hahmoista kertovia. Lajityypin eturivin kannattajia olivat saksalais-ranskalainen säveltäjä Giacomo Meyerbeer ja ranskalainen libretisti Eugène Scribe.

Grand opéran tunnusmerkistöä
----------------------------

* viisi näytöstä
* vahva paikallisväri
* valtava esiintyjäjoukko
* rakkaustarina
* mahtavat kuorot
* pitkät balettiosuudet
* tunteelliset ja räiskyvät duetot
* pitkät vastakkainasettelut, usein sukujen väliset
* maata vavisuttava loppu, usein esimerkiksi tulivuorenpurkaus tai laivan uppoaminen

Esimerkkiteoksia
----------------

* Auber: *La Muette de Portici* (1828)
* Rossini: *Guillaume Tell* (1829)
* Meyerbeer: *Robert le Diable*, (1831)
* Halévy: *La Juive* (1835)
* Meyerbeer: *Les Huguenots*, (1836)
* Berlioz: *Troijalaiset*
* Verdi: *Aida*, (1871)

Huomioitavaa
------------

Ilman aksenttimerkkiä käytettynä termillä voidaan nykyään viitata myös mihin tahansa suuren kokoluokan oopperaan, esimerkiksi Verdin *Don Carlosiin*.
**Pes** (ven. Песь) on Volgan vesistöön kuuluva joki Novgorodin ja Vologdan alueilla Venäjällä. Sen pituus on 145 kilometriä ja valuma-alueen laajuus 2 730 neliökilometriä.

Joki saa alkunsa Novgorodin alueen koillisosassa sijaitsevasta Rakitinskojejärvestä, virtaa koilliseen ja yhtyy Tšagodan taajaman lähellä Tšagodajokeen muodostaen Tšagodoštšan. Suurimmat sivujoet ovat Rattsa ja Kušavera. Pesin varrella sijaitsevat Hvoinajan ja Sazonovon taajamat sekä Pesin ja Mintsyn kuntakeskukset. Aikaisemmin sitä käytettiin uittoväylänä.

Lähteet
-------

1. ↑  *Bolšaja sovetskaja entsiklopedija, tom 19*, s. 467. Moskva: Sovetskaja entsiklopedija, 1975.
2. ↑  Dokument territorialnogo planirovanija (generalnyi plan) Hvoininskogo gorodskogo poselenija Hvoininskogo munitsipalnogo raiona Novgorodskoi oblasti: Materialy po obosnovaniju projekta generalnogo plana, s. 24  2010. Veliki Novgorod:  GradInfo. Viitattu 11.12.2011. (venäjäksi)[vanhentunut linkki]

Aiheesta muualla
----------------

* Pes Venäjän vesistörekisterissä (venäjäksi)
Ruhtinatar Brasova ja suuriruhtinas Mihail Aleksandrovitš
**Natalja Brasova** eli **Natalja Sergejevna Šeremetjevskaja-Romanovskaja** (ven. Наталья Брасова, Ната́лья Серге́евна Шереме́тьевская-Романовская; 9. heinäkuuta (J: 27. kesäkuuta) 1880 Moskova – 26. tammikuuta 1952 Pariisi) oli venäläinen aatelisnainen, joka oli suurruhtinas Mihail Aleksandrovitš Romanovin epäsäätyinen puoliso. Hänen tunnettiin nimityksillä *ruhtinatar Brasova* ja *kreivitär Brasova*. Mihail Aleksandrovitš oli Venäjän viimeisen keisarin Nikolai II:n veli.

Elämäkerta
----------

Natalja Šeremetjevskaja oli moskovalaisen, alempaan aateliin kuuluneen lakimiehen tytär. Hänen ensimmäinen puolisonsa oli oopperan harjoituspianisti Sergei Mamontov, suurliikemies Savva Mamontovin veljenpoika. He saivat tyttären, mutta erosivat pian, ja Natalja nai rakastajansa ratsumestari Wulffertin, joka palveli suuriruhtinas Mihail Aleksandrovitšin alaisena ratsuväkikaartissa. 

Natalja oli 22-vuotias alkaessaan seurustella suuriruhtinas Mihail Aleksandrovitšin kanssa. Keisari Nikolai ei kuitenkaan myöntänyt veljelleen lupaa avioitua eronneen ja alempisäätyisen naisen kansaa. Mihail oli seuraavana kruununperimysjärjestyksessä Nikolai II:n verenvuototautia sairastaneen pojan Aleksei Nikolajevitšin jälkeen. Epäsäätyinen avioliitto olisi lain mukaan merkinnyt tämän oikeuden menetystä.

Heinäkuussa 1910 Natalja synnytti pojan, Georgi Brasovin. Kaikesta huolimatta Mihail nai Nataljan, salaa Wienissä 15. lokakuuta 1911 Serbian patriarkaatin alaisuudessa. Avioliittoa ei hyväksytty Venäjällä, ja perhe muutti Englantiin. 

Ensimmäisen maailmansodan sytyttyä Mihail sai palata Venäjälle vaimoineen ja lapsineen. Hän palasi kenraalina ja johti Savage-divisioonaa, joka koostui tšetšeeneistä ja dagestanilaisista. Monet pitävät Mihailin armeijauraa rangaistuksena hänen avioliitostaan. Hänet palkittiin kuitenkin ansioistaan korkeimmilla ansiomerkeillä, ja hän oli armeijassa suosittu toisin kuin veljensä Nikolai.

Vallankumouksen yhteydessä marraskuussa 1917 Nikolai II luopui kruunusta Mihailin hyväksi, mutta tämä kieltäytyi. Mihail oli perheineen aluksi kotiarestissa Hatsinassa. Myöhemmin hänet lähetettiin Permiin, mutta onnistui salakuljettamaan poikansa ja tytärpuolensa Tanskaan, josta hänen äitinsä leskikeisarinna Maria Fjodorovna oli kotoisin. Natalia Brasova myös pakeni myöhemmin Tanskan passilla Lontooseen. Mihail teloitettiin heinäkuussa 1918 Permissä. 

Natalja Brasova kuoli Pariisissa vuonna 1952. Hänet on haudattu Cimetière de Passyn hautausmaalle. Hänen poikansa Georgi Brasov kuoli 20-vuotiaana auto-onnettomuudessa jo vuonna 1931.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Ruotsi

 |

 |
**Forum Cassii** oli antiikin aikainen kaupunki Etruriassa Italiassa. Se sijaitsi lähellä nykyistä Viterbon maakunnan Vetrallaa.

Maantiede
---------

Forum Cassii, suomeksi "Cassiuksen markkinapaikka", sijaitsi Etruriassa Via Cassian varrella. Se on paikannettu noin kaksi kilometriä itäkoilliseen nykyisessä Vetrallasta. Forum Cassii tunnetaan lähinnä *itinerariumeista*, jotka sijoittavat sen 11 roomalaisen mailin eli noin 16 kilometrin päähän Sutriumista sen ja Volsiniin välille, ja 44 mailin eli noin 65 kilometrin päähän Roomasta.

Roomalaisaikainen kapiteeli Vetrallan San Francescon kirkossa.

Historia
--------

Forum Cassii perustettiin nimensäkin mukaisesti Via Cassian rakentamisen yhteydessä viimeistään 100-luvulla eaa. Keskiajalla asukkaat siirtyivät Vetrallan paikalle. Nykyisin Forum Cassiin paikalla on vanha kirkko, joka tunnetaan edelleen nimellä Santa Maria in Forcassi.

Rakennukset ja löydökset
------------------------

Kaupungin paikalta on löydetty roomalaisaikaisten rakennusten jäänteitä. Niihin lukeutuvat muun muassa huvilan rauniot sekä vesisäiliöitä ja hautarakennus. Kaupungissa on ilmeisesti ollut pienehkö amfiteatteri. Santa Maria in Forcassin kirkossa on käytetty antiikin aikaista materiaalia. Myös Vetrallan San Francescon kirkossa on käytetty Forum Cassiista siirrettyjen antiikin aikaisten rakennusten osia, kuten pylväitä.

Lähteet
-------

1. 1 2 3 4  Forum Cassii *Enciclopedia dell' Arte Antica*. Viitattu 6.3.2023.
2. 1 2 3 4  Smith, William: "Forum Cassii", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Forum Cassii *Pleiades*. Viitattu 6.3.2023.
4. ↑  "42 C4 Forum Cassii", *Barrington Atlas of the Greek and Roman World*. Princeton University Press, 2000. ISBN 978-0691031699.
5. ↑  Antonine Itinerary (Itinerarium Antonini Augusti) *ToposText*. Viitattu 6.3.2023.
6. ↑  Tabula Peutingeriana Wikimedia Commons. Viitattu 6.3.2023.